Document ID: 32000R1439

Kommissionens forordning (EF) nr. 1439/2000
af 30. juni 2000
om ændring af forordning (EF) nr. 2789/98 om midlertidig fravigelse af forordning (EF) nr. 1445/95 om gennemførelsesbestemmelser for ordningen med import- og eksportlicenser for oksekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), særlig artikel 29, stk. 2, og
ud fra følgende betragtninger:
(1) Ved Kommissionens forordning (EF) nr. 2789/98(2), senest ændret ved forordning (EF) nr. 2656/1999(3), blev der fastsat midlertidig fravigelse af Kommissionens forordning (EF) nr. 1445/95 om gennemførelsesbestemmelser for ordningen med import- og eksportlicenser for oksekød(4), senest ændret ved forordning (EF) nr. 2648/98(5).
(2) De årsager, der førte til, at gyldighedsperioden for eksportlicenser med forudfastsættelse af restitutionen blev forlænget fra 30 til 60 dage, og at produkter henhørende under KN-kode 0202 også blev omfattet af undtagelsesbestemmelserne til artikel 10, stk. 5, består fortsat. Anvendelsesperioden for forordning (EF) nr. 2789/98 bør derfor forlænges.
(3) Da der ved Kommissionens forordning (EF) nr. 1000/2000(6) blev vedtaget nye strukturer for nomenklaturen for eksportrestitutioner for oksekødsprodukter, kan undtagelsesbestemmelserne ikke mere gælde for produkter henhørende under KN-kode 1602.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
Artikel 1, stk. 2, i forordning (EF) nr. 2789/98 affattes således:
"2. Uanset artikel 10, stk. 5, første punktum, i forordning (EF) nr. 1445/95 er licensansøgninger vedrørende mængder på 22 tons eller derunder for produkter, som henhører under KN-kode 0201 og 0202, på anmodning af den erhvervsdrivende ikke underlagt fristen på fem dage."
Artikel 2
I artikel 2, stk. 2, i forordning (EF) nr. 2789/98 ændres "30. juni 2000" til "31. december 2000".
Artikel 3
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 1. juli 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. juni 2000.

Labels: 3
17
6